Det er efterårsvejr for alle pengene i dag. Hele formiddagen har tunge grå skyer hængt over Nordjylland, og det billede ser ud til at fortsætte resten af dagen. Ud på eftermiddagen og aftenen kommer der også regn flere steder. Særligt den vestlige del af Nordjylland kan blive temmelig våd. Dagen igennem blæser en frisk vind fra sydøstlig retning. Temperatuerne bliver omkring 10-12 grader i løbet af dagen. Om aftenen falder de en smule.

Opsummering:
Dagen i dag byder ikke på meget andet end gråvejr med regnbyer ud på eftermiddagen.